Likumprojekts

**Grozījumi Ieguldījumu pārvaldes sabiedrību likumā**

Izdarīt Ieguldījumu pārvaldes sabiedrību likumā (Latvijas Republikas Saeimas un Ministru Kabineta Ziņotājs, 1998, 3. nr.; 2000, 13. nr.; 2002, 23. nr.; 2004, 9. nr.; 2007, 9. nr.; 2008, 14., 15., 23. nr.; Latvijas Vēstnesis, 2010, 51. nr.; 2011, 173. nr.; 2013, 142., 192. nr.; 2016, 31. nr.; 2017, 75., 222. nr.; 2018, 225. nr.; 2019, 132. nr.) šādus grozījumus:

1.  59. pantā:

izslēgt pirmās daļas 6. punktu;

izslēgt otro daļu.

2.  76. pantā:

izteikt astoto daļu šādā redakcijā:

"(8) Ja šā panta trešajā un ceturtajā daļā minētajā informācijā ir plānoti grozījumi, kuru dēļ sabiedrība vairs neatbildīs šajā likumā noteiktajām prasībām, Komisija 15 darbdienu laikā pēc informācijas saņemšanas pieņem lēmumu nedot atļauju grozījumu veikšanai un paziņo to sabiedrībai, kā arī informē par to sabiedrības uzņēmējvalsts uzraudzības institūciju.";

papildināt pantu ar 8.1daļu šādā redakcijā:

"(81) Ja grozījumi šā panta trešajā un ceturtajā daļā minētajā informācijā ir stājušies spēkā, lai gan Komisija nav devusi atļauju veikt šādus grozījumus, un ja grozījumu dēļ sabiedrība vairs neatbilst šā likuma prasībām, Komisija sabiedrībai piemēro šajā likumā noteiktos uzraudzības pasākumus un sankcijas. Par sabiedrībai piemērotajiem uzraudzības pasākumiem un sankcijām Komisija nekavējoties informē sabiedrības uzņēmējvalsts uzraudzības institūciju."

3.  77.2pantā:

izteikt divpadsmito daļu šādā redakcijā:

"(12) Ja fondu pārvaldošā sabiedrība vēlas grozīt informāciju, kas minēta šā panta pirmajā daļā norādītajā paziņojumā, vai veikt izmaiņas, kas saistītas ar izplatāmo fonda ieguldījumu apliecību klasēm, tā vienu mēnesi pirms attiecīgo izmaiņu izdarīšanas nosūta Komisijai un fonda uzņēmējvalsts uzraudzības institūcijai rakstveida paziņojumu par attiecīgajām izmaiņām.";

papildināt pantu ar trīspadsmito un četrpadsmito daļu šādā redakcijā:

"(13) Ja šā panta divpadsmitajā daļā minēto grozījumu dēļ fonds vairs neatbildīs šajā likumā noteiktajām prasībām, Komisija 15 darbdienu laikā pēc informācijas saņemšanas pieņem un paziņo fondu pārvaldošajai sabiedrībai lēmumu nedot atļauju grozījumu veikšanai, kā arī informē par to fonda uzņēmējvalsts uzraudzības institūciju.

(14) Ja fondu pārvaldošā sabiedrība ir veikusi grozījumus informācijā, kas minēta šā panta pirmajā daļā norādītajā paziņojumā, vai veikusi izmaiņas, kas saistītas ar izplatāmo fonda ieguldījumu apliecību klasēm, lai gan Komisija nav atļāvusi izdarīt grozījumus vai veikt izmaiņas, un grozījumu vai izmaiņu dēļ fonds vairs neatbilst šā likuma prasībām, Komisija piemēro fondu pārvaldošajai sabiedrībai šajā likumā noteiktos uzraudzības pasākumus un sankcijas. Par sabiedrībai piemērotajiem uzraudzības pasākumiem un sankcijām Komisija nekavējoties informē fonda uzņēmējvalsts uzraudzības institūciju."

4.  77.3pantā:

izteikt pirmo daļu šādā redakcijā:

"(1) Dalībvalstī licencēta sabiedrība, kas plāno Latvijā izplatīt dalībvalstī reģistrētu ieguldījumu fondu ieguldījumu apliecības, nodrošina vajadzīgos pasākumus, lai Latvijā:

1) pieņemtu un apstrādātu ieguldījumu apliecību pirkšanas, atpakaļpirkšanas un atpakaļpieņemšanas pieteikumus un veiktu citus maksājumus fondu ieguldītājiem atbilstoši šā panta ceturtās daļas 3. punktā minētajiem dokumentiem;

2) sniegtu ieguldītājiem informāciju par ieguldījumu apliecību pirkšanas, atpakaļpirkšanas un atpakaļpieņemšanas pieteikumu iesniegšanu un ar tiem saistītajiem norēķiniem;

3) palīdzētu apstrādāt informāciju saistībā ar ieguldītāju sūdzību izskatīšanu un informētu ieguldītājus par iesniegumu un sūdzību (strīdu) iesniegšanas un izskatīšanas kārtību;

4) nodrošinātu ieguldītājiem pieeju šā panta ceturtās daļas 3. punktā minētajai informācijai un dokumentu kopijām;

5) sniegtu ieguldītājiem informāciju, tostarp izmantojot elektroniskos datu nesējus, par pasākumiem, kurus veic šā panta 2.1daļā minētās personas;

6) veiktu kontaktpunkta funkciju saziņai ar Komisiju un citām uzraudzības institūcijām.";

papildināt pantu ar 1.1daļu šādā redakcijā:

"(11) Veicot šā panta pirmajā daļā minētos pasākumus, fondu pārvaldošajai sabiedrībai nav pienākuma nodrošināt tās fizisku klātbūtni Latvijā vai deleģēt šajā daļā minēto pasākumu veikšanu trešajai personai.";

izteikt otro daļu šādā redakcijā:

"(2) Veicot šā panta pirmajā daļā minētos pasākumus, saziņā tiek izmantota latviešu valoda vai cita valoda, kuras izmantošanai piekritusi Komisija.";

papildināt pantu ar 2.1daļu šādā redakcijā:

"(21) Šā panta pirmajā daļā minētos pasākumus drīkst veikt:

1) fondu pārvaldošā sabiedrība;

2) finanšu un kapitāla tirgus dalībnieki, kuru uzraudzību veic Komisija, citas dalībvalsts uzraudzības institūcija vai Eiropas Centrālā banka un kuri saskaņā ar normatīvajiem aktiem ir tiesīgi veikt attiecīgos pasākumus;

3) šīs daļas pirmajā un otrajā punktā minētās personas kopā.";

izteikt ceturtās daļas 2. punktu šādā redakcijā:

"2) fondu pārvaldošās sabiedrības paziņojums, kas atbilst Eiropas Komisijas regulas Nr. 584/2010 1. pielikumam un ietver informāciju par:

a) attiecīgā fonda ieguldījumu apliecību izplatīšanas kārtību Latvijā,

b) adresi, kas nepieciešama, lai Komisija varētu izrakstīt rēķinu vai paziņot Komisijai veicamos maksājumus,

c) to, kā tiks nodrošināta šā panta pirmajā daļā minēto pasākumu veikšana;";

izteikt 9.1 un desmito daļu šādā redakcijā:

"(91) Fondu pārvaldošā sabiedrība, slēdzot līgumu ar šā panta 2.1daļas 2. punktā minētajām personām, līgumā iekļauj:

1) noteikumus par šā panta devītās daļas 1., 2., 3., 4., 7. un 8. punktā noteikto prasību ievērošanas kārtību;

2) noteikumus, kas paredz pušu atbildību par to neievērošanu;

3) noteikumus, kas precizē, kurus pasākumus veiks pati fondu pārvaldošā sabiedrība un kurus – šā panta 2.1daļas 2. punktā minētās personas;

4) apliecinājumu tam, ka šā panta 2.1daļas 2. punktā minētās personas visu tām nepieciešamo informāciju un dokumentus saņems no fondu pārvaldošās sabiedrības.

(10) Ja fondu pārvaldošā sabiedrība vēlas grozīt informāciju, kas minēta šā panta ceturtās daļas 2. punktā norādītajā paziņojumā, vai veikt izmaiņas, kas saistītas ar izplatāmo fonda ieguldījumu apliecību klasēm, tā vienu mēnesi pirms attiecīgo izmaiņu izdarīšanas nosūta Komisijai rakstveida paziņojumu par attiecīgajām izmaiņām.";

izslēgt trīspadsmito daļu.

5. Papildināt VIII nodaļu ar 77.5 un 77.6pantu šādā redakcijā:

"**77.5pants. Latvijā reģistrēto ieguldījumu fondu ieguldījumu apliecību izplatīšanas pārtraukšana dalībvalstī**

(1) Fondu pārvaldošā sabiedrība, kura citā dalībvalstī uzsākusi izplatīt Latvijā reģistrēta ieguldījumu fonda ieguldījumu apliecības, ir tiesīga pārtraukt ieguldījumu fonda ieguldījumu apliecību, tostarp dažādu klašu fonda ieguldījumu apliecību, izplatīšanu šajā dalībvalstī, ja minētā fondu pārvaldošā sabiedrība iesniedz Komisijai paziņojumu, kurā norāda informāciju par to, ka:

1) ir izteikts piedāvājums atpakaļpirkt vai bez maksas atpakaļpieņemt visas ieguldījumu apliecības, kas izplatītas fonda ieguldītājiem attiecīgajā dalībvalstī, piedāvājums ir publiski pieejams vismaz 30 darbdienas un tas tieši vai ar finanšu starpniekiem ir izteikts individuāli katram zināmajam fonda ieguldītājam attiecīgajā dalībvalstī;

2) publiski paziņots, tostarp izmantojot elektroniskos saziņas līdzekļus, par nodomu pārtraukt ieguldījumu apliecību izplatīšanu un izplatīšanas nodrošināšanai veicamos pienākumus;

3) ar ieguldījumu apliecību izplatīšanas pārtraukšanas dienu tiek grozītas vai izbeigtas jebkādas līgumsaistības ar finanšu starpniekiem vai ārpakalpojuma sniedzējiem, lai nepieļautu fonda ieguldījumu apliecību tiešu vai netiešu izplatīšanas uzsākšanu vai turpināšanu pēc ieguldījumu apliecību izplatīšanas pārtraukšanas.

(2) Šā panta pirmās daļas 1. punktā minētajā piedāvājumā un 2. punktā minētajā paziņojumā ir iekļaujama informācija fonda ieguldītājiem par sekām, kas radīsies, ja netiks iesniegti viņiem piederošo ieguldījumu apliecību atpakaļpirkšanas vai atpakaļpieņemšanas pieteikumi.

(3) Informācija, kas iekļauta šā panta pirmās daļas 1. punktā minētajā piedāvājumā un 2. punktā minētajā paziņojumā, sniedzama attiecīgās fonda uzņēmējvalsts oficiālajā valodā vai vienā no tās oficiālajām valodām, vai valodā, ko akceptējusi šīs dalībvalsts uzraudzības institūcija.

(4) Ar ieguldījumu apliecību izplatīšanas pārtraukšanas dienu fondu pārvaldošajai sabiedrībai aizliegts tieši vai netieši izplatīt fonda ieguldījumu apliecības dalībvalstī, attiecībā uz kuru tā ir iesniegusi paziņojumu šā panta pirmajā daļā noteiktajā kārtībā.

(5) Komisija pārbauda, vai paziņojums, ko sniegusi fondu pārvaldošā sabiedrība saskaņā ar šā panta pirmo daļu, ir pilnīgs, un 15 darbdienu laikā pēc pilnīga paziņojuma saņemšanas pārsūta to attiecīgās fonda uzņēmējvalsts uzraudzības institūcijai un Eiropas Vērtspapīru un tirgus iestādei. Komisija nekavējoties informē fondu pārvaldošo sabiedrību par paziņojuma pārsūtīšanu.

(6) Fondu pārvaldošajai sabiedrībai ir pienākums Komisijai un fonda ieguldītājiem attiecīgajā dalībvalstī, kuri pēc ieguldījumu fonda ieguldījumu apliecību izplatīšanas pārtraukšanas saglabā fonda ieguldījumu apliecības, sniegt šā likuma 57.1pantā minēto informāciju. Fondu pārvaldošā sabiedrība ir tiesīga izmantot jebkādus elektroniskos vai distances saziņas līdzekļus, ja informācija fonda ieguldītājiem tiek sniegta un izmantotie saziņas līdzekļi ir attiecīgās fonda uzņēmējvalsts oficiālajā valodā vai valodā, ko akceptējusi šīs valsts uzraudzības institūcija.

(7) Komisija nosūta fonda uzņēmējvalsts uzraudzības institūcijai informāciju par izmaiņām šā likuma 77.2panta ceturtajā daļā minētajos dokumentos.

**77.6pants. Dalībvalstī reģistrētu ieguldījumu fondu ieguldījumu apliecību izplatīšanas pārtraukšana Latvijā**

(1) Fondu pārvaldošā sabiedrība, kura Latvijā uzsākusi izplatīt citā dalībvalstī reģistrēta ieguldījumu fonda ieguldījumu apliecības, ir tiesīga pārtraukt ieguldījumu fonda ieguldījumu apliecību, tostarp dažādu klašu fonda ieguldījumu apliecību, izplatīšanu Latvijā, ja Komisija no fonda izcelsmes valsts uzraudzības institūcijas ir saņēmusi pārsūtītu fondu pārvaldošās sabiedrības paziņojumu, kurš satur informāciju par ieguldījumu fonda ieguldījumu apliecību izplatīšanas pārtraukšanu un kurā ir norādīta informācija par šādu nosacījumu izpildi:

1) ir izteikts piedāvājums atpakaļpirkt vai bez maksas atpakaļpieņemt visas ieguldījumu apliecības, kas izplatītas fonda ieguldītājiem Latvijā, piedāvājums ir publiski pieejams vismaz 30 darbdienas un tas tieši vai ar finanšu starpniekiem ir izteikts individuāli katram zināmajam fonda ieguldītājam Latvijā;

2) publiski paziņots, tostarp izmantojot elektroniskos saziņas līdzekļus, par nodomu pārtraukt ieguldījumu apliecību izplatīšanu un izplatīšanas nodrošināšanai veicamos pienākumus;

3) ar ieguldījumu apliecību izplatīšanas pārtraukšanas dienu tiek grozītas vai izbeigtas jebkādas līgumsaistības ar finanšu starpniekiem vai ārpakalpojuma sniedzējiem, lai nepieļautu fonda ieguldījumu apliecību tiešu vai netiešu izplatīšanas uzsākšanu vai turpināšanu pēc ieguldījumu apliecību izplatīšanas pārtraukšanas.

(2) Šā panta pirmās daļas 1. punktā minētajā piedāvājumā un 2. punktā minētajā paziņojumā ir iekļaujama informācija fonda ieguldītājiem par sekām, kas radīsies, ja netiks iesniegti viņiem piederošo ieguldījumu apliecību atpakaļpirkšanas vai atpakaļpieņemšanas pieteikumi.

(3) Informācija, kas iekļauta šā panta pirmās daļas 1. punktā minētajā piedāvājumā un 2. punktā minētajā paziņojumā, sniedzama latviešu valodā vai citā valodā, kuras izmantošanai piekritusi Komisija.

(4) Ar ieguldījumu apliecību izplatīšanas pārtraukšanas dienu fondu pārvaldošajai sabiedrībai aizliegts tieši vai netieši izplatīt fonda ieguldījumu apliecības Latvijā.

(5) Fondu pārvaldošajai sabiedrībai ir pienākums fonda ieguldītājiem Latvijā, kuri pēc ieguldījumu fonda ieguldījumu apliecību izplatīšanas pārtraukšanas saglabā fonda ieguldījumu apliecības, sniegt šā likuma 57.1pantā minēto informāciju. Fondu pārvaldošā sabiedrība ir tiesīga izmantot jebkādus elektroniskos vai distances saziņas līdzekļus, ja informācija fonda ieguldītājiem tiek sniegta un izmantotie saziņas līdzekļi ir latviešu valodā vai citā valodā, kuras izmantošanai piekritusi Komisija.

(6) No dienas, kad fonda izcelsmes valsts uzraudzības institūcija ir nosūtījusi Komisijai informāciju par izmaiņām šā likuma 77.3panta ceturtās daļas 3. punktā minētajos dokumentos, Komisija nav tiesīga pieprasīt fondu pārvaldošajai sabiedrībai uzskatāmi pierādīt tās darbības atbilstību normatīvajiem aktiem, kuri regulē izplatīšanas prasības, kas minētas Eiropas Parlamenta un Padomes 2019. gada 20. jūnija regulas (ES) 2019/1156 par kolektīvo ieguldījumu uzņēmumu pārrobežu izplatīšanas atvieglošanu un ar kuru groza regulas (ES) Nr. 345/2013, (ES) Nr. 346/2013 un (ES) Nr. 1286/2014, 5. pantā."

6. Papildināt informatīvo atsauci uz Eiropas Savienības direktīvām ar 17. punktu šādā redakcijā:

"17) Eiropas Parlamenta un Padomes 2019. gada 20. jūnija direktīvas (ES) 2019/1160, ar ko direktīvas 2009/65/EK un 2011/61/ES groza attiecībā uz kolektīvo ieguldījumu uzņēmumu pārrobežu izplatīšanu."

Likums stājas spēkā 2021. gada 2. augustā.

Finanšu ministrs

J. Reirs